Document ID: /roh_data/filtered/fineweb-2-filterrobots_roh.jsonl.gz/70696

Il suentermezdi da Nadal è ida gieu in lavina sin ina pista dal territori da skis Lech/Zürs tar l'Arlberg en il pajais federativ austriac Vorarlberg. Tut las persunas ch'èn vegnidas en lavina han pudì vegnir salvadas. Quatter persunas èn vegnidas blessadas, ina grev, sco la la polizia ha communitgà ils 26 da december a bun'ura. Sparì na saja actualmain nagin pli.
Grond'acziun da tschertga
Oriundamain avevan ins supponì che 10 persunas sajan vegnidas sutterradas da la lavina. Quai sin basa d'in video d'in telefon mobil. La polizia ha dentant communitgà che las autras ses persunas na sajan betg vegnidas tschiffadas da la lavina, las persunas en il video sa sajan annunziadas tar la polizia durant la notg.
Per chattar tut las persunas èn radund 200 gidanters e gidantras, plirs helicopters e chauns detecturs stads involvids en la tschertga.